
अतारांकित प्रश्‍न संख्‍या 652

4 मार्च, 2013 के लिए प्रश्‍न
चावल और अन्य कृषि उत्पादों का प्रापण
652. श्री बीरेन्द्र प्रसाद वैश्य: 
क्या उपभोक्ता मामले, खाद्य और सार्वजनिक वितरण मंत्री यह बताने की कृपा करेंगे कि:
(क) क्या सरकार द्वारा विगत तीन वर्षों और वर्तमान वर्ष के दौरान असम में चावल और अन्य कृषि उत्पादों के प्रापण की प्रक्रिया आरम्भ की गई है;

(ख) यदि हां, तो उक्त अवधि के दौरान वस्तु-वार प्रत्येक वस्तु की मात्रा तथा निर्धारित
कीमत दर्शाते हुए तत्संबंधी ब्यौरा क्या है;

(ग) वर्तमान वर्ष हेतु प्रापण के क्या लक्ष्य निर्धारित किए गए हैं और इस संबंध में क्या
उपलब्धि रही है; 
(घ) उपरोक्त प्रापणों हेतु किस एजेंसी को नियुक्त किया गया है; और
(ङ) उक्त एजेंसी को प्रापण प्रक्रिया में किन बाधाओं का सामना करना पड़ा?

उत्‍तर

उपभोक्ता मामले, खाद्य और सार्वजनिक वितरण मंत्रालय में राज्‍य मंत्री (स्‍वतंत्र प्रभार)

(प्रो0 के0 वी0 थॉमस)
(क)
जी हां।  असम राज्‍य में चावल/धान की खरीद राज्‍य सरकार और भारतीय खाद्य निगम द्वारा की जाती है। असम में गेहूं और मोटे अनाज की खरीद नहीं की जाती है।

(ख)
धान की खरीद न्‍यूनतम समर्थन मूल्‍य पर की जाती है जिसकी घोषणा प्रत्‍येक विपणन मौसम प्रारंभ होने से पहले की जाती है।  गत तीन वर्षों और वर्तमान वर्ष के दौरान न्‍यूनतम समर्थन मूल्‍य और राज्‍य में खरीदे गए चावल की मात्रा का ब्‍योरा निम्‍नानुसार है:-

	खरीफ विपणन मौसम
	दर (प्रति क्‍विंटल)
	खरीदी गई मात्रा लाख टन में

	
	सामान्‍य
	ग्रेड ‘ए’
	

	2009-10
	1000/-
	1030/-
	0.08

	2010-11
	1000/-
	1030/-
	0.16

	2011-12
	1080/-
	1110/-
	0.23

	2012-13
	1250/-
	1280/-
	*0.04


 *27.02.2013 की स्‍थिति के अनुसार

(ग)  वर्तमान वर्ष अर्थात 2012-13 के दौरान असम में चावल की अनुमानित खरीद 1.0 लाख टन है जिसकी तुलना में दिनांक 27.02.2013 तक 0.04 लाख टन चावल की खरीद की गई है।

(घ)   राज्‍य में धान की खरीद हेतु नामित एजेंसियां भारतीय खाद्य निगम (एफसीआई) एवं असम राज्‍य कृषि विपणन बोर्ड (राज्‍य सरकार की ओर से नामित) हैं।

(ङ)  असम राज्‍य में धान की खरीद में एजेंसियों द्वारा किसी बाधा का सामना करने की कोई सूचना प्राप्‍त नहीं हुई है।

******
